C 150/66
RO
Jurnalul Oficial al Uniunii Europene
5.4.2022
Sicilia este una dintre regiunile cu cea mai veche tradiție viticolă din lume, o dovadă în acest sens fiind descoperirile arheologice și numeroasele surse literare greci și latine care menționează vinuri siciliene renumite.
Încă din epoca fenicienilor (secolele IX-IV î.H.), comerțul cu ulei și cu vin este dovedit de existența amforelor utilizate pentru transport și de alte tipuri de obiecte ceramice.
Plantațiile viticole erau splendide în perioada colonizării zonei de către greci (secolele VIII-III î.H.), care au introdus unele soiuri, de exemplu Grecanico, menținut până în zilele noastre.
În Galia a fost atestată prezența vinului sicilian în perioada romană (secolul III î.H. – secolul V d.H.), în special în epoca imperială.
Deși Coranul interzice consumul de alcool, în perioada dominației musulmane (827-1061) se cultivau strugurii de masă și a fost introdus la Pantelleria soiul „Zebib” (în prezent, Zibibbo sau Moscato di Alessandria), originar din Capul Zebib, aflat în Africa, în dreptul insulei Pantelleria.
Legătura cu arealul geografic delimitat al DOC „Sicilia” este dovedită de caracteristicile pedologice, orografice și climatice specifice ale arealului geografic delimitat.
Zona nordică este preponderent montană, iar zonele de centru-sud și sud-vest sunt colinare.
Zona de sud-est este tipică pentru un podiș, iar estul Siciliei este vulcanic.
Terenurile plane sunt concentrate mai ales în zonele de coastă.
Oricum, expunerea și situarea plantațiilor viticole este preponderent colinară, în zone deosebit de propice, în medii ventilate în mod adecvat și foarte luminoase, care favorizează realizarea în mod optim a funcțiilor vegetative și productive ale plantei, permițând obținerea unor struguri sănătoși și de înaltă calitate.
Astfel, clima mediteraneeană, însorită și cu veri calde și secetoase, dar ventilate, permite o coacere optimă a strugurilor și favorizează acumularea de zaharuri și concentrarea extractelor, în timp ce amplitudinile termice mai mult sau mai puțin accentuate și bogăția mineralelor din sol conferă note de prospețime și aciditate.
Toți acești factori determină producerea unor vinuri care sunt întotdeauna intense, dar echilibrate și armonioase, indiferent de categorie.
Formele de conducere sunt, în cea mai mare parte, cele tradiționale, care nu sunt foarte extinse și variază între arealurile viticole ale insulei, de la forma tradițională „alberello marsalese” (formă liberă), utilizată încă în zonele de coastă ale provinciei Trapani, la forma mai răspândită, cu spaliere joase și cordon permanent sau reînnoibil, sau la formele extinse din unele văi fertile din interior.
Amplul teritoriu al DOC „Sicilia” permite producerea de vinuri obținute din struguri aparținând atât unor soiuri autohtone, cât și unor soiuri alohtone sau internaționale și, prin urmare, permite oferirea unei ample game de produse clasificate în diversele categorii de vinuri prevăzute.
Categoria 1.
Vin Această categorie cuprinde o amplă gamă de tipuri de vinuri: roșii, roze și albe, inclusiv „Passito”, „Vendemmia Tardiva” și „Riserva”.
Soiurile utilizate sunt atât autohtone, extrem de apreciate, precum Inzolia, Catarratto, Grillo (acesta din urmă fiind produs printr-o încrucișare între Catarratto și Zibibbo), cât și alohtone, precum Chardonnay, Müller-Thurgau și Sauvignon.
Și în ceea ce privește producția de vinuri roșii, Sicilia are una dintre producțiile cele mai renumite, cu vinuri obținute din soiuri autohtone, în special Nero d’Avola, împreună cu Frappato și Nerello Mascalese, și din soiurile alohtone Cabernet Sauvignon, Merlot și Syrah.
Protagonistul necontestat al acestei noi direcții este Nero d’Avola, care, inclusiv atunci când este asamblat cu alte soiuri, reușește să caracterizeze și să evidențieze originalitatea vinului sicilian, nu doar grație aspectului cromatic, ci și deoarece conferă vinului un caracter tipic derivat din aromele și gusturile mediteraneene.
Din punct de vedere analitic și organoleptic, toate aceste tipuri de vin prezintă caracteristici chimico-fizice echilibrate care contribuie la echilibrul gustativ al acestor vinuri; toate tipurile au arome plăcute, armonioase, caracteristice și elegante, eventual cu note fructate, florale și vegetale tipice pentru soiurile utilizate.
Vinurile albe au o culoare galben-pai mai mult sau mai puțin intens sau galben intens, iar vinurile roșii au o culoare roșu-rubiniu mai mult sau mai puțin intens, cu eventuale nuanțe violet, care tind spre grena pe măsură ce se învechește vinul.
Toate sunt vinuri echilibrate, cu structură și conținut de alcool bune.
Istoria vitivinicolă milenară a acestui teritoriu, atestată de numeroase documente, este dovada generală și fundamentală a strânsei legături și interacțiuni dintre factorii umani și calitatea și caracteristicile deosebite ale vinurilor cu DOC „Sicilia”.
Pe acest teritoriu deosebit, oamenii au transmis mai departe, de-a lungul secolelor, tehnicile tradiționale de cultivare a vițeide-vie și oenologice, care au fost îmbunătățite și redefinite în vremurile moderne și în zilele noastre, datorită progreselor științifice și tehnologice incontestabile înregistrate, fiind astfel posibilă obținerea renumelui vinurilor „Sicilia” DOP.